אגם בלד
נהר לובליאנקה בליובליאנה
מערת פוסטיונה
תיירות היא ענף בכלכלתה של סלובניה. בשנת 2017 ביקרו בסלובניה כ-3,000,000 תיירים שלנו כ-7,300,000 לינות לצד תיירות הפנים שרשמה כ-3,800,000 לילות.

רקע
---

סלובניה מציעה לתיירים מגוון של נופים, על אף קוטנה היחסי של המדינה. האלפים היוליאניים בצפון מערבה, נוף ים תיכוני בדרום מערב, המישור הפאנוני בצפון מזרח, והאלפים הדינריים בדרום מזרח. אזורים אלה חופפים בקירוב לאזורים ההיסטוריים של סלובניה המבוססים על שטחי ממלכת הבסבורג (קרניולה, קריתיניה, סטריאה ואזור החוף). לכל אחד מאזורים אלה ערכי טבע, גאוגרפיה, ארכיטקטורה ומאפיינים תרבותיים משלו.

סלובניה מציעה לתיירים הרים מושלגים, כרי דשא, רצועה ימית, מערות ואגמים, ההופכים אותה ליעד אטרקטיבי באירופה.

בליובליאנה הבירה מבחר בניינים הבנויים בסגנון הבארוק והארט נובו, שחלקם פרי תכנונו של האדריכל הסלובני יוז'ה פלצ'ניק.

אטרקציות נוספות הן אגם בלד, נהר הסוצ'ה, והר טריגלב, שהוא הגבוה ביותר במדינה. חבל הקראס הנמצא באזור החוף הוא יעד תיירותי חשוב. מערת פוסטוינה ומערות שקוציאן הסמוכות הוכרזו שתיהן על ידי אונסק"ו כאתר מורשת עולמית. מערות נוספות באזור פתוחות למבקרים, בהן מערת וילניצה.

לחוף הים האדריאטי שוכנת העיירה פיראן בעלת האדריכלות הגותית-ונציאנית. העיירה הסמוכה פורטורוז' היא יעד נופש פופולרי בו מתקיימת תיירות הימורים. איזולה וקופר הן עיירות תיירותיות נוספות באזור.

אזור סטיריה בצפון מזרח המדינה ידוע ביין הלבן ובשמן זרעי הדלעת המיוצרים בו. הרי פוחוריה (Pohorje) הם חלק מהאזור ובהם אתרי סקי. העיר מאריבור מציעה פסטיבלי תרבות.

אזור פרקמוריה ידוע במטבח הייחודי שבו. בין המאכלים המסורתיים שבו, הידועים ביותר הם בשר חזיר, לפת וקדרת תבשיל שנקרא בויטה רפה (bujta repa). עוגת הפרקמורסקה גיבניצה (Prekmurska gibanica), מקורה באזור.

התיירות הכפרית חשובה בכל רחבי המדינה, והיא מפותחת במיוחד באזור קראס, בחלקים הפנימיים של קרניולה, קרניולה התחתונה וצפון איסטריה, ובאזור שמסביב לפודצ'טרטק וקוז'יה במזרח סטיריה. באזורים אלה נפוצים טיולים רגליים, רכיבה על סוסים ורכיבה על אופניים.

הפארק הלאומי טריגלב הוא פארק לאומי הממוקם בסלובניה והיחיד במדינה. הוא נקרא על שמו של הר טריגלב, סמל לאומי של סלובניה, הממוקם כמעט באמצע הפארק הלאומי. ממנו התפשטו העמקים באופן רדיאלי, המספקים מים לשני נהרות גדולים שמקורותיהם בהרי האלפים היוליאנים: הסוצ'ה והסאבה, הנשפכים לים האדריאטי ולים השחור, בהתאמה.

רכס הרי קרבנקה בגבול סלובניה-אוסטריה והאלפים הקמניקיים מהווים אף הם יעדים תיירותיים חשובים, כמו הרי הפוחוריה. שלא כמו אזור האלפים היוליאניים, אזורים אלה מושכים בעיקר תיירות מקומית ומן האזורים הקרובים באוסטריה.

בסלובניה יש מספר ערים קטנות מימי הביניים, המשמשות כאטרקציות תיירותיות חשובות. מאלה, המפורסמות ביותר הן פטוי, שקופיה לוקה, ופיראן. כפרים מבוצרים, רובם ממוקמים במערב סלובניה (שטנייל, ויפבסקי קריז' ושמארטנו) הפכו ליעד תיירותי חשוב, במיוחד בשל אירועי התרבות המאורגנים בסביבתם.

מספר כניסת תיירים לפי אזרחות (נכון לשנת 2016)
---------------------------------------------

1. איטליהאיטליה איטליה 523,779
2. אוסטריהאוסטריה אוסטריה 311,183
3. גרמניהגרמניה גרמניה 307,410
4. קרואטיהקרואטיה קרואטיה 152,981
5. דרום קוריאהדרום קוריאה דרום קוריאה 113,615
6. בריטניהבריטניה בריטניה 109,420
7. סרביהסרביה סרביה 102,850
8. הונגריההונגריה הונגריה 101,180
9. הולנדהולנד הולנד 95,490
10. צ'כיהצ'כיה צ'כיה 91,596
11. צרפתצרפת צרפת 91,202
12. ארצות הבריתארצות הברית ארצות הברית 81,167
13. פוליןפולין פולין 73,462
14. ישראלישראל ישראל 67,055
15. בלגיהבלגיה בלגיה 63,724
16. שווייץשווייץ שווייץ 47,031
17. הרפובליקה העממית של סיןהרפובליקה העממית של סין הרפובליקה העממית של סין 45,324
18. ספרדספרד ספרד 45,222
19. רוסיהרוסיה רוסיה 43,609
20. בוסניה והרצגובינהבוסניה והרצגובינה בוסניה והרצגובינה 43,197

* סך הכל 3,032,256 מבקרים מכל העולם

קישורים חיצוניים
----------------

ויקישיתוף מדיה וקבצים בנושא **תיירות בסלובניה** בוויקישיתוף
* Get ready for a splash of fun באתר I feel Slovenia
* GET YOUR SLOVENIA GUIDE באתר TRIPEDIA
* יניב חלילי, סלובניה: תחנת חובה באירופה, באתר ynet, 24 ביוני 2018

הערות שוליים
------------

1. ↑  עמרי גלפרין, טבע בדברים, מריבור: בובה של עיר לטיול בסלובניה באתר ynet‏, 4 ביוני 2012
2. ↑  שלומית יפת ביאליק - מגזין מסע אחר, הקינוחם של סלובניה באתר את, 25 באפריל 2009
3. ↑  Table 1: Tourist arrivals and overnight stays by countries, Slovenia, 2016 – final data